Document ID: 32013R0937

KOMMISSIONENS GENNEMFØRELSESFORORDNING (EU) Nr. 937/2013
af 30. september 2013
om fastsættelse af tildelingskoefficienter for årene 2013 til 2018 vedrørende EU’s bidrag til den støtte, der er omhandlet i artikel 103a i Rådets forordning (EF) nr. 1234/2007, og som ydes til frugt- og grøntsagsproducentsammenslutninger i forbindelse med anerkendelsesplaner, der er anmeldt senest den 1. juli 2013
EUROPA-KOMMISSIONEN HAR -
under henvisning til Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 47, stk. 4, andet afsnit, og
ud fra følgende betragtninger:
(1)
Gennemførelsesforordning (EU) nr. 543/2011 fastsætter et loft for de udgifter, der finansieres af den europæiske garantifond for landbruget (EU’s bidrag), vedrørende støtten i henhold til artikel 103a, stk. 1, i forordning (EF) nr. 1234/2007, og opstiller et anmeldelsessystem, ved hjælp af hvilket medlemsstaterne informerer Kommissionen om de finansielle virkninger af de foreløbigt accepterede anerkendelsesplaner.
(2)
Artikel 47, stk. 4, i gennemførelsesforordning (EU) nr. 543/2011 pålægger Kommissionen at fastsætte tildelingskoefficienter på baggrund af meddelelser fra medlemsstaterne i overensstemmelse med artikel 38, stk. 4, i gennemførelsesforordningen samt at fastsætte det samlede EU-bidrag, der årligt er til rådighed for hver medlemsstat.
(3)
Ved Kommissionens forordning (EU) nr. 780/2012 (3) er alle disponible beløb for 2012 og 2013 blevet tildelt, og beløbene for 2014 til 2017 er blevet delvist tildelt.
(4)
På baggrund af de oplysninger, som visse medlemsstater omtalt i artikel 125e i forordning (EF) nr. 1234/2007 har givet frem til den 1. juli 2013 i overensstemmelse med artikel 38, stk. 4, i gennemførelsesforordning (EU) nr. 543/2011, fremgår det, at det samlede EU-bidrag, der er ansøgt om for 2014, 2015 og 2016, overstiger det maksimumbeløb, der er angivet i artikel 47, stk. 4, første afsnit, i gennemførelsesforordningen, og at det samlede beløb, der er ansøgt om for årene 2014 til 2017, ikke har nået dette maksimumbeløb. I overensstemmelse hermed bør der for disse medlemsstater fastsættes en tildelingskoefficient, der er lavere end 100 % for 2015 og 2016 og en tildelingskoefficient på 100 % for årene 2017 til 2018.
(5)
Med henblik på en effektiv forvaltning af foranstaltningen bør forordningen træde i kraft på dagen for offentliggørelsen -
VEDTAGET DENNE FORORDNING:
Artikel 1
På baggrund af de anmeldelser, de relevante medlemsstater har indgivet frem til den 1. juli 2013 i overensstemmelse med artikel 38, stk. 4, i gennemførelsesforordning (EU) nr. 543/2011, fastsættes tildelingskoefficienterne og det deraf følgende samlede EU-bidrag for hver medlemsstat for årene 2013 til 2018 som anført i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. september 2013.

Labels: 18
15
6